Philips Hue introducerer sin første AI-assistent

Philips Hue har præsenteret en række nye funktioner og produkter, der skal gøre det nemmere at tilpasse belysningen derhjemme og samtidig øger sikkerheden. Blandt højdepunkterne er en AI-assistent, der kan skabe personlige belysningsoplevelser, samt opgraderede løsninger til hjemmets sikkerhed og underholdning.

I løbet af 2025 får Hue app’en en opdatering, der tilføjer en ny AI-assistent. Den kan blandt andet hjælpe dig med at finde den perfekte belysning – hvad enten du vil skabe en hyggelig stemning, indstille lyset til en fest eller tilpasse det til din personlige stil.

Den nye AI-assistent lader dig vælge og justere belysningen ved at skrive eller tale til appen. Funktionen kommer først til udvalgte markeder og kan løbende forbedres baseret på brugernes feedback, fortæller Signify, der står bag Hue.

Sikkerhedsløsninger, der skal give ro i sindet

Med Hue Secure får dit hjem et ekstra sikkerhedslag, der kombinerer kameraer, sensorer og belysning. De nye funktioner omfatter:

Advarsler ved røgalarmer: Appen kan registrere lyden af en røg- eller gasalarm og sende dig en notifikation, mens den automatisk tænder lys, der gør det lettere at finde vej i en nødsituation.

Hurtigere adgang til sikkerhed: Widgets og stemmestyring gør det muligt at tjekke live feeds fra dine kameraer eller tilpasse systemet direkte fra din smartphone.

Større fleksibilitet: Nu kan du også streame kamerafeeds til enheder som Amazon Alexa og Google Nest Hub.

Derudover lanceres et nyt USB-C-strømkabel på 3 meter, som skal gøre det nemmere at placere dine kameraer præcis, hvor du ønsker det.

Nyt kabel til Hue-kameraerne.

Lys og underholdning på abonnement

Philips Hue Sync TV-appen, der synkroniserer lyset med det, der sker på skærmen, bliver tilgængelig for LG-tv’er (webOS24+) i starten af 2025. Det betyder, at du kan matche belysningen med alt fra actionfilm til videospil, og appen understøtter også avancerede formater som Dolby Vision og 8K.

Hvornår kan du få fingrene i det?

Hue Sync TV App: Kommer til LG-tv’er i starten af 2025 og koster 129,99 EUR eller 2,99 EUR pr. måned.

USB-C-strømkabel: Fås fra marts til en pris på 149 kr.

Philips Hue introducerer sin første AI-assistent