Hue vil bade dine vægge i lys – ny lampe på vej

Philips Hue lancerer nu en ny type lampe, der er udviklet til at kaste farver og lys op ad væggen og skabe en mere omsluttende oplevelse, særligt når du ser film, spiller eller hører musik. Den nye Play Wall Washer lander i Danmark i juni og får selskab af en ny AI-baseret assistent i Hue-appen.

Play Wall Washer er en kompakt bordlampe i sort eller hvid, der bruger såkaldt ColorCast-teknologi til at projicere farveforløb og lysmønstre på vægfladen. Den kan både bruges til at forstærke oplevelsen foran skærmen og til at tilføje farvet stemningslys i dagligdagen.

Lampen er en del af Hue-universet og kan naturligvis tilpasses via Hue-appen, hvor man med en ny 3D-funktion kan justere lysets placering og retning. Derudover er den kompatibel med både HDMI Sync-boksen og Hue’s forskellige apps og tilbehør, ligesom den kan styres med stemme via Alexa, Google Assistant og Apple HomeKit.

En anden nyhed er Hue’s nye AI-assistent, som skal gøre det lettere at skabe personlig belysning. Assistenten benytter generativ AI til at foreslå lysindstillinger baseret på dine ønsker til stemning og stil – for eksempel afslapning, koncentration eller fest.

Prisen for én lampe bliver 1.499 kroner, mens en pakke med to koster 2.629 kroner. Begge kan købes allerede nu.

Hue vil bade dine vægge i lys – ny lampe på vej